Tiffeny Milbrett

Tiffeny Carleen Milbrett er en amerikansk fotballspiller. Milbrett er verdensmester og olympisk mester i fotball.

Milbrett ble oppdratt av moren, og ble tidlig voksen. Moren til Milbrett, Elaine, introduserte henne tidlig til idrett, og især fotball.JockBio om Tiffeny Milbrett Milbrett ble en anerkjent idrettsutøver, som også var lovende i basketball og friidrett. Imidlertid satset hun i hovedsak på fotball. Milbrett debuterte på landslaget mot Norge og scoret, men hun ble ikke noen umiddelbar hit, ettersom hun i hovedsak spilte når mer etablerte stjerner var skadet. Dette gjaldt også under VM i Sverige, der hun skal ha følt seg som en outsider.samme sted Milbrett møtte igjen Norge der, og tapte i semifinalen. Etter VM dro Milbrett til Japan, der hun spilte for Shiroki Serena. Her møtte hun flere av nordmennene hun tapte for i topplaget Nikko Securities.

I 1996 var Milbrett en selvfølge på landslaget som vant OL, og hun var like selvfølgelig til VM på hjemmebane og neste OL, der hun scoret to mål i finalen, som likevel endte med tap. Milbrett er en av USAs mest anerkjente kvinnelige fotballspillere, og enda hun selv skal ha klaget på at hun og resten av laget sto i skyggen av Mia Hamm, er hun nesten like kjent. Milbrett er også kjent for å si ting rett ut, og da April Heinrich tok over, trakk Milbrett seg fra landslaget fordi hun mente det ble styrt ihjel av treneren.Sidelines ved San Diego Union Tribute (engelsk)

I 2001 spilte hun for New York Power sammen med Ann Kristin Aarønes og Gro Espeseth. Den første sesongen gikk veldig bra, men da Espeseth, som sammen med Milbrett hadde blitt tatt ut på All-Star laget, trakk seg, falt laget sammen. Milbrett ble riktignok anerkjent som beste spiller, men New York Power hadde lite å stille opp med. Under VM i 2003 ble Milbrett nesten ikke brukt, og Milbrett trakk seg fra landslaget tre år senere, etter å ha scoret sitt hundrede mål. I klubbsammenheng ga hun seg imidlertid ikke, og hun ble koblet til Chelsea ladies.

 Meritter 
Med landslaget
 OL-gull 1996
 VM-gull 1999

 Referanser 

 Eksterne lenker 





Kategori:Fotballspillere fra USA
Kategori:Spillere i VM i fotball for kvinner 1995
Kategori:Spillere i VM i fotball for kvinner 1999
Kategori:Fotballspillere under Sommer-OL 2000
Kategori:Deltakere for USA under Sommer-OL 2000
Kategori:Medaljevinnere under Sommer-OL 2000
Kategori:Fotballspillere under Sommer-OL 1996
Kategori:Deltakere for USA under Sommer-OL 1996
Kategori:Medaljevinnere under Sommer-OL 1996
Kategori:Spillere under VM i fotball for kvinner 2003
Kategori:Olympiske medaljevinnere i fotball
Kategori:Fotballspillere for Sunnanå SK
Kategori:Fotballspillere for Linköpings FC
Kategori:Fotballspillere for FC Gold Pride